George J. Borjas

George Jesus Borjas (født Jorge Jesus Borjas 15. oktober 1950 i Havanna) er en amerikansk økonom som siden 1995 har vært professor ved Harvard Kennedy School. Hans spesialområde er arbeidsmarkedsøkonomi, inkludert virkningen av innvandring på arbeidsmarked og økonomi.

 Bakgrunn og karriere 

George Borjas ble født i Havanna i 1950. Faren døde i 1961. I 1962 innvandret han sammen med sin mor til USA. Familien bosatte seg først i Miami og deretter i Hoboken, New Jersey hvor mora jobbet som syerske.Bob Davis: Despite His Heritage, Prominent Economist Backs Immigration Cut    Wall Street Journal, 26. april 1996

I 1975 avla Borjas en doktorgrad i økonomi ved Columbia University. Fra 1972 til 1978 arbeidet han som forsker ved National Bureau of Economic Research. Fra 1978 til 1995 var han ansatt ved University of California, Santa Barbara. Fra 1995 har han undervist ved Harvard Kennedy School. Han er også forsker ved National Bureau of Economic Research og Institut zur Zukunft der Arbeit.

Borjas har i flere bøker og innlegg tatt til orde for en mer restriktiv og selektiv innvandringspolitikk i USA. Han finner at innvandring totalt sett har liten nettoeffekt på amerikansk økonomi, men at stor innvandring av lavt kvalifisert arbeidskraft primært gavner arbeidsgivere og høyt utdannede som får billigere tjenester, mens folk med lavere utdanning opplever dårligere økonomiske kår gjennom at lønningene drives nedover. Han mener høy innvandring forklarer en stor del av de økte klasseforskjellene i USA etter innvandringsreglene ble kraftig myket opp på 1960-tallet.Heaven's Door: Immigration Policy and the American Economy Princeton University Press, hentet 16. oktober 2012Roger Lowenstein: The Immigration Equation New York Times, 9. juli 2006

 Bøker 

 Hispanics in the U.S. Economy (redigert med Marta Tienda).1985 Academic Press. ISBN 9780121186401
 International Differences in the Labor Market Performance of Immigrants. 1988. W.E. Upjohn Institute for Employment Research. ISBN 978-0880990653
 Friends or Strangers: The Impact of Immigrants on the U.S. Economy. Basic Books, 1990. ISBN 978-0465025671
 Immigration and the Work Force: Economic Consequences for the United States and Source Areas (redigert sammen med Richard B. Freeman). 1992.  University of Chicago Press. ISBN 978-0226066332
 Labor Economics. 1996. McGraw-Hill (mange senere utgaver) ISBN 978-0073523200 (2012 utgaven)
 Heaven’s Door: Immigration Policy and the American Economy. 1999. Princeton University Press. ISBN 9780072311983
 Issues in the Economics of Immigration (redaktør). 2000. University of Chicago Press. ISBN 978-0226066318
 Poverty, International Migration and Asylum (redigert sammen med Jeff Crisp). 2005. Palgrave Macmillan. ISBN 978-1403943651
 Mexican Immigration to the United States (redaktør). 2007. University of Chicago Press. ISBN 978-0226066325

 Referanser 

 Eksterne lenker 
 George J. Borjas Harvard Kennedy School.
 Biography (Hjemmeside).
 Journal Articles (Oversikt med lenker).

Kategori:Personer fra Havanna
Kategori:Økonomer fra USA
Kategori:Professorer fra USA
Kategori:Sakprosaforfattere fra USA
Kategori:Fødsler i 1950